Aleksander Kapp

Aleksander Leon Richard Kapp (6. juuli 1874 Suure-Jaani – 9. september 1940 Tallinn) oli eesti vaimulik.

Aleksander Kapp sündis Suure-Jaanis köster Joosep Kapi pojana. Lõpetas Liivimaa Maagümnaasiumi 1892. aastal kuldaurahaga. Õppis Tartu Ülikooli usuteaduskonnas 1892–1901. Oli prooviaastal Peterburi Jaani koguduses (Rudolf Kallase juures). Vajalikud konsistooriumi eksamid sooritas kahes osas: Riias Liivimaa Konsistooriumis 1901. aastal ning Peterburi Konsistooriumi juures 1904. aastal. Ordineeriti õpetajaametisse 29. veebruaril 1904. Korp! Fraternitas Estica auvilistlane.

Ta oli Peterburi Jaani koguduse abiõpetaja 1904–1905. Aastal 1906 oli Tallinna Pauluse koguduse õpetaja. Aastatel 1906–1940 oli Tallinna Toompea Kaarli koguduse 1. pihtkonna õpetaja. Oli 1927–1935 Tallinna praostkonna praost. Aastatel 1931–1934 ja 1940 oli Konsistooriumi assessor ning 1933–1934 piiskopi kohusetäitja.

Oli Asutava Kogu ja IV Riigikogu liige Kristliku Rahvaerakonna liikmena.

Pere
Isa Joosep Kapp oli Suure-Jaanis koolmeister, samuti vend Hans Kapp; vend Artur Kapp oli helilooja. Heliloojad olid ka vennapojad Eugen Kapp (venna Arturi poeg) ja Villem Kapp (venna Hansu poeg). Emapoolne tädi oli skulptor Erna Viitol.

Abikaasa oli Hanna von Ruckteschel. Aleksander Kapil oli neli last. Väimees (tütre Martha mees) Julius Juhkentaal oli samuti kirikuõpetaja.

Viited

Välislingid
Elulugu

Peterburi Jaani koguduse vaimulikud
Tallinna Pauluse koguduse vaimulikud
Tallinna Toompea Kaarli koguduse vaimulikud
Tallinna praostid
Eestimaa vaimulikud
Peterburi konsistoriaalringkonna vaimulikud
Asutava Kogu liikmed
IV Riigikogu liikmed
Kristliku Rahvaerakonna poliitikud
Tartu Ülikooli usuteaduskonna vilistlased
Eesti Üliõpilaste Seltsi liikmed
Korporatsioon Fraternitas Estica liikmed
Eesti Punase Risti mälestusmärgi I järgu II astme kavalerid
Vana-Kaarli kalmistule maetud
Sündinud 1874
Surnud 1940